c: text/html

text:
Ibali 78: Umbhalo Wesandla Eludongeni
YINTONI le yenzeka apha? Abantu basesidlweni esikhulu. Ukumkani waseBhabhiloni umeme iindwendwe ezibalulekileyo eziliwaka. Basebenzisa iindebe zegolide nezesilivere kwanezitya ezathatyathwa etempileni kaYehova eYerusalem. Kodwa ngequbuliso, kubonakala iminwe yesandla somntu emoyeni ize ibhale eludongeni. Kothuka wonke umntu.
UBheleshatsare, umzukulwana kaNebhukadenetsare, ungukumkani ngoku. Uthi makubizwe amadoda akhe azizilumko. ‘Umntu onokufunda lo mbhalo aze andixelele ukutyhilwa kwawo,’ utsho ukumkani, ‘wofumana izipho ezininzi aze enziwe umlawuli wesithathu onegunya ebukumkanini.’ Kodwa akukho namnye kwizilumko owufundayo umbhalo oseludongeni, kwanochaza ukutyhilwa kwawo.
Unina wokumkani uyayiva ingxolo aze angene endlwini yesidlo. ‘Musa ukoyika kangaka,’ utsho kukumkani. ‘Kukho indoda ebukumkanini bakho ebaziyo oothixo abangcwele. Xa uyihlomkhulu uNebhukadenetsare wayengukumkani wayenza umongameli wawo onke amadoda akhe azizilumko. Igama layo nguDaniyeli. Yithi mayibizwe, yaye iya kukuxelela ukutyhilwa kwalo mbhalo.’
Ngoko nangoko kuziwa noDaniyeli. Emva kokwala ukwamkela naziphi na izipho, uDaniyeli uqalisa ukuxela isizathu sokuba uYehova ashenxise uyisemkhulu kaBheleshatsare uNebhukadenetsare ekubeni ngukumkani. ‘Wakhukhumala gqitha,’ utsho uDaniyeli. ‘Waza uYehova wamohlwaya.’
‘Kodwa wena,’ utsho uDaniyeli kuBheleshatsare, ‘uyakwazi konke okwamehlelayo, yaye sekunjalo uzikhukhumalisa njengoNebhukadenetsare. Uzise iindebe nezitya zetempile kaYehova waza wasela ngazo. Udumise oothixo abenziwe ngomthi nangelitye, waza akwambeka uMdali wethu Ozukileyo. Kungenxa yeso sizathu le nto uThixo ethumele isandla ukubhala la mazwi.
‘Nanku ke umbhalo,’ utsho uDaniyeli, ‘MENE, MENE, TEKEL, nelithi PARSIN.’
‘Ukuthi MENE kuthetha ukuba uThixo uyibalile imihla yobukumkani bakho waza wabuphelisa. Ukuthi TEKEL kuthetha ukuba ubekwe esikalini waza wafunyanwa ungento yanto. Ukuthi PERES kuthetha ukuba ubukumkani bakho bunikwe amaMedi namaPersi.’
Ngoxa uDaniyeli ethetha, amaMedi namaPersi sele eqalile ukuhlasela iBhabhiloni. Ayasithimba isixeko aze ambulale uBheleshatsare. Umbhalo oseludongeni uzaliseka kanye ngobo busuku! Kodwa kuza kwenzeka ntoni kumaSirayeli ngoku? Kungekudala siza kubona, kodwa kuqala masibone okwenzeka kuDaniyeli.
Imibuzo
- Kwenzeka ntoni xa ukumkani waseBhabheli wayesesidlweni esikhulu, esebenzisa iindebe nezitya ezathatyathwa kwitempile kaYehova eYerusalem?
- Uthini uBheleshatsare kwizilumko zakhe, yaye yintoni le zingakwaziyo ukuyenza?
- Umama kakumkani uthi makenze ntoni?
- Ngenxa yoko uDaniyeli akuxelela ukumkani, kutheni uThixo ethumele umbhalo eludongeni?
- UDaniyeli uyichaza njani intsingiselo yala mazwi aseludongeni?
- Kwenzeka ntoni xa uDaniyeli esathetha?
Imibuzo eyongezelelekileyo
- Funda uDaniyeli 5:1-31.
Thelekisa ukoyika uThixo noloyiko awaba nalo uBheleshatsare xa wabona umbhalo oseludongeni. (Dan. 5:6, 7; INdu. 19:9; Roma 8:35-39)
UDaniyeli wayibonisa njani inkalipho xa wayethetha noBheleshatsare nezihandiba zakhe? (Dan. 5:17, 18, 22, 26-28; IZe. 4:29)
UDaniyeli isahluko 5 ukubethelela njani ukuba ngumongami wendalo iphela kukaYehova? (Dan. 4:17, 25; 5:21)

robotstxt: allowed

filter: keep


text:
Yenza Izigqibo Zobulumko
“Kholosa ngoYehova ngayo yonke intliziyo yakho, ungayami ngokwakho ukuqonda.”
1, 2. Ngaba uyakuthanda ukwenza izigqibo, yaye uvakalelwa njani ngezigqibo osele uzenzile?
IZIGQIBO! Kufuneka sizenze yonke imihla. Uvakalelwa njani ngokwenza izigqibo? Bambi basoloko befuna ukuzenzela izigqibo kuyo yonke into. Bakholelwa ukuba banelungelo lokuzenzela izigqibo yaye abafuni nokumbona umntu obaxelela into amabayenze. Noko ke, kukho abo bakoyikayo ukwenza izigqibo ezibalulekileyo. Abanye babhenela kwiincwadi nabacebisi, de bahlawule imali eninzi ukuze bafumane amacebiso.
2 Abaninzi kuthi bayaqonda ukuba zikho izinto ezingaphaya kwamandla ethu; sekunjalo, siyazi nokuba kwiinkalo zobomi ezininzi, sinenkululeko yokuzikhethela into esifuna ukuyenza. (Gal. 6:5) Noko ke, asisoloko sisenza izigqibo zobulumko neziyingenelo.
3. Luluphi ulwalathiso esinalo ngokuphathelele ukwenza izigqibo, ibe luluphi ucelomngeni esihlangabezana nalo?
3 Njengabakhonzi bakaYehova siyavuyiswa yinto yokuba eye wasinika ulwalathiso olucacileyo kwiinkalo ezininzi zobomi bethu. Siyazi ukuba, xa sithobela imiyalelo yakhe, siya kwenza izigqibo eziya kuba yingenelo kuthi nezimkholisayo. Kodwa ke, kusenokuvela iimeko ezingachazwanga ngokungqalileyo eBhayibhileni. Xa kunjalo singayazi njani into esimele siyenze? Ngokomzekelo, siyazi ukuba ubusela abufuneki. (Efe. 4:
UKWENZA IZIGQIBO NGENGQONDO EPHILILEYO
4. Liliphi icebiso esikhe silifumane xa kufuneka senze isigqibo?
4 Xa sixelela omnye umKristu ukuba kukho isigqibo esibalulekileyo ekufuneka sisenzile, usenokusicebisa ukuba sisenze ngengqondo ephilileyo. Licebiso elihle kakhulu elo. Xa isilumkisa ngokungxama ekwenzeni isigqibo, iBhayibhile ithi: “Wonk’ ubani ongxamayo ngokuqinisekileyo usingisa ekusweleni.” (IMize. 21:5) Kodwa kuthetha ntoni ukwenza izigqibo ngengqondo ephilileyo? Ngaba oku kuthetha ukuba ekuphela kwento efunekayo kukuzinika nje ixesha elaneleyo lokucinga, sicingisise kakuhle ngaloo mbandela size sisebenzise ingqiqo? Zonke ezi zinto zibalulekile, kodwa kufuneka okungakumbi ukuze senze izigqibo ngengqondo ephilileyo.
5. Kutheni singazalwa sinengqondo ephilileyo?
5 Simele sivume ukuba akakho kuthi ozalwa enengqondo ephilileyo. Ngoba? Kaloku, sonke sinesono yaye asifezekanga, yiyo loo nto kunzima ngathi ukuba nengqondo ephilileyo. (INdu. 51:5; Roma 3:
6. Yintoni enokusinceda sibe nengqondo ephilileyo?
6 Nakuba thina singafezekanga, uBawo wethu uYehova ufezeke kwiinkalo zonke. (Dut. 32:4) Uye wasinika oko sikudingayo ukuze sitshintshe indlela esicinga ngayo size sifunde ukuba nengqondo ephilileyo. (Funda eyesi-2 kuTimoti 1:7.) NjengamaKristu kufuneka siqale sicinge size sisebenzise ingqiqo sandule ke ukwenza. Ngoko simele sifunde ukulawula iingcinga neemvakalelo zethu size sixelise indlela uYehova acinga, avakalelwa nenza ngayo izinto.
7, 8. Ngawaphi amava abonisa ukuba singenza isigqibo esifanelekileyo naxa sixinezelekile?
7 Khawucinge ngalo mzekelo. Kuqhelekile ukuba abantu abafudukele kwelinye ilizwe bathumele iintsana zabo emva ekhaya ebazalini ukuze bona baqhubeke nempangelo kwelo lizwe. * Omnye umfazi ohlala kwilizwe lasemzini wazala inkwenkwe. Kanye ngelo xesha, waqalisa ukufunda iBhayibhile waza wenza inkqubela ebonakalayo. Ekunye nomyeni wakhe baphekwa besophulwa ngabahlobo nezalamane zabo ukuba baluthumele ebazalini olo sana. Noko ke ngenxa yoko wayekufunda, lo mfazi wayiqonda into yokuba yimbopheleleko yakhe ayinikwe nguThixo ukukhulisa umntwana wakhe. (INdu. 127:3; Efe. 6:4) Ngaba naye wayeza kulandela umndilili amthumele, okanye wayeza kuthobela iBhayibhile ngaloo ndlela ezibeka esichengeni sokuphulukana nomvuzo kuquka ukugculelwa ngabanye? Wawuya kuthini ukuba yayinguwe?
8 Exinezelekile ngenxa yale meko, lo mfazi waphalaza imbilini yakhe kuYehova, ecela uncedo. Emva kokuchazela ibhinqa elalimfundela iBhayibhile nabanye ebandleni ngale ngxaki, lo mfazi watsho wayiqonda kakuhle indlela avakalelwa ngayo uYehova. Wacingisisa nangentlungu ababa kuyo abantwana abakhula ngaphandle kwabazali babo. Emva kokucingisisa ngoko kuthethwa yiBhayibhile, wagqiba kwelokuba angamthumeli ekhaya umntwana wakhe. Umyeni wakhe wabona indlela amalungu ebandla akhawuleza ngayo ukubanceda nendlela umntwana awayonwabe nawayondleke ngayo. Wavuma ukufundelwa iBhayibhile waza waya kwiintlanganiso nomfazi wakhe.
9, 10. Kuthetha ukuthini ukwenza izigqibo ngengqondo ephilileyo, ibe sinokukwenza njani oko?
9 Lo ngumzekelo nje omnye, kodwa ubonisa kakuhle ukuba ukwenza izigqibo ngengqondo ephilileyo akuthethi nje ukwenza oko thina nabanye sicinga ukuba kufanelekile. Iingqondo neentliziyo zethu ezingafezekanga zinokufana newotshi emane ibaleka iphinde icothe kakhulu. Ukuxhomekeka kuyo bekuya kusifaka kweyona yakha yankulu ingxaki. (Yer. 17:9) Ukuze siphephe ukungena engxakini, simele siqinisekise ukuba iingcinga neemvakalelo zethu zilawulwa yimilinganiselo kaThixo.
10 IBhayibhile isibongoza isithi: “Kholosa ngoYehova ngayo yonke intliziyo yakho, ungayami ngokwakho ukuqonda. Uze umgqale yena ezindleleni zakho zonke, kwaye uya kuwenza uthi tye umendo wakho.” (IMize. 3:
QEQESHA AMANDLA AKHO OKUQONDA
11. Yintoni ekufuneka siyenze ukuze senze izigqibo zobulumko?
11 Akukho lula ukwenza izigqibo zobulumko size sizifezekise. Oku kusenokuba nzima ngakumbi kwabo basandul’ ukubhaptizwa. Noko ke, nabo banako ukwenza inkqubela. IBhayibhile ibabiza ngokuba ‘ziintsana’ kuba basaqingqa. Xa umntwana efunda ukuhamba uqala aqingqe, awe evuka de aqhele. Kunjalo ke nangabo bafuna ukwenza izigqibo zobulumko. UPawulos wathi abantu abaqolileyo ‘ngabo bathe ngokuwasebenzisa amandla abo okuqonda bawaqeqeshela ukwahlula okulungileyo nokubi.’ Igama elithi “ngokuwasebenzisa” nelithi “bawaqeqeshela” abonisa ukuba kufuneka siqhubeke sisenza umgudu.
12. Yintoni enokusinceda senze izigqibo zobulumko?
12 Njengoko kuchaziwe ngaphambili, kufuneka senze izigqibo eziliqela yonk’ imihla, ezibalulekileyo nezingabalulekanga kangako. Olunye uphando lubonisa ukuba kangange-40 pesente yezinto esizenzayo asizicingisisi. Ngokomzekelo, ntsasa nganye kufuneka ugqibe ngento oza kuyinxiba. Usenokuyijonga njengento engenamsebenzi uze ungayicingisisi nakangako, ngakumbi ukuba ungxamile. Kodwa kubalulekile ukucingisisa enoba into oza kuyinxiba iyakufanela kusini na njengomkhonzi kaYehova. (2 Kor. 6:
YIBA NOMNQWENO WOKWENZA OKULUNGILEYO
13. Yintoni enokusinceda sifezekise izigqibo zethu?
13 Sonke siyazi ukuba ukwenza izigqibo nokuzifezekisa, zizinto ezimbini ezahlukileyo. Ngokomzekelo, bambi abafuna ukuyeka ukutshaya bayoyisakala kuba kungekho nto ibakhuthazayo. Eyona nto ifunekayo kukuba bazimisele ekubambeleleni kweso sigqibo basenzileyo. Abanye bathi umnqweno wethu ufana nezigalo. Okukhona sizisebenzisa, kokukhona zisomelela. Ukuba asizisebenzisi qho, ziba buthathaka. Yintoni ke enokusinceda sizimisele ngakumbi ukufezekisa izigqibo zethu? Kufuneka sithembele kuncedo lukaYehova.
14. UPawulos wawafumana phi amandla okwenza oko wayesazi ukuba kulungile?
14 UPawulos wayesazi kakuhle ukuba kunzima ukwenza okulungileyo. Wakha wathi: “Umnqweno ukho kum, kodwa amandla okwenza oko kuhle akakho.” Wayeyazi into amele ayenze, kodwa maxa wambi kwakukho into emthintelayo. Wavuma wathi: “Ngokwenene ndiyayoliswa ngumthetho kaThixo ngokomntu endinguye ngaphakathi kodwa ndibona omnye umthetho emalungwini am usilwa nomthetho wengqondo yam yaye undithimbela emthethweni wesono osemalungwini am.” Ngaba wayengenathemba? Akunjalo. Wandula ke wathi: “Ndiyambulela uThixo ngaye uYesu Kristu iNkosi yethu!” (Roma 7:
15. Kutheni simele sizimisele ukwenza oko kulungileyo?
15 Kucacile ukuba, ukuze sikholise uThixo simele sigqibe ngoko kulungileyo size sizimisele ukukwenza. Khumbula amazwi awathethwa nguEliya kubanquli bakaBhahali namaSirayeli awayewexukile kwiNtaba yeKarmele: “Koda kube nini na nimbaxa? Ukuba uYehova nguThixo oyinyaniso, landelani yena; kodwa ukuba nguBhahali, landelani yena.” (1 Kum. 18:
YENZA IZIGQIBO ZOBULUMKO UZE USIKELELWE
16, 17. Yenza umzekelo obonisa iingenelo esinokuzifumana xa sisenza ukuthanda kukaYehova.
16 Cinga ngenye imeko ekhe yenzeka. Umzalwana osandul’ ukubhaptizwa utshatile, ibe unabantwana abathathu. Ngeny’ imini, umntu asebenza naye wamcebisa ukuba batshintshele kwenye inkampani ehlawula bhetele. Umzalwana wethu wacingisisa nzulu ngalo mba waza wathandaza. Lo msebenzi akuwo nongahlawuli kangako wayewukhethe kuba efuna ukungaphangeli ngempela-veki, ukuze akwazi ukuya kwiintlanganiso nasentsimini nentsapho yakhe. Waqonda ukuba kuza kuthatha ixesha ngaphambi kokuba abe nenkululeko elolu hlobo ukuba uwuthathile lo msebenzi mtsha. Wawuza kuthini wena?
17 Emva kokucinga ngendlela olwaluya kuchaphazeleka ngayo ulwalamano lwakhe noYehova, wagqiba ekubeni angawuthathi loo msebenzi. Ngaba wazisola? Nakancinane. Wavakalelwa kukuba ukusondela kuYehova kwakuyeyona nto ibalulekileyo kuye nentsapho yakhe kunomvuzo othe kratya. Benomfazi wakhe bavuya kakhulu xa intombi yabo eneminyaka elishumi yabaxelela ukuba iyabathanda bona kunye nabazalwana noodade, ibe ithanda noYehova. Yathi ifuna ukuzahlulela kuYehova ize ibhaptizwe. Imel’ ukuba yancedwa ngumzekelo omhle kayise wokwenza uYehova abe ngoyena mntu ubalulekileyo kubomi bakhe.
18. Kutheni kubalulekile ukwenza izigqibo zobulumko yonk’ imihla?
18 UYesu Kristu, uMoses omkhulu, ebesoloko ekhokela abanquli bokwenyaniso bakaYehova kangangamashumi eminyaka kweli hlabathi likaSathana liyintlango. NjengoYoshuwa Omkhulu, uYesu sele ekulungele ukuphelisa le nkqubo ingendawo aze akhokelele abalandeli bakhe kwilizwe elitsha lesithembiso elinobulungisa. (2 Pet. 3:
^ isiqe. 7 Esinye sezizathu zokuthunyelwa kwabazukulwana ekhaya kukuze kuqhayiswe ngabo kubahlobo nezalamane.


text:
Le ncwadi iqulunqwe ngolu hlobo: Ukuze iwuvelele wonke umsebenzi
ekufaneleke ukuba uwufunde kweli banga. Ibhalwe ngolwimi olulula
nolulandelekayo ukuze kube lula ukuba niziqonde izifundo
nemisetyenzana ngokulula. Izifundo nemisetyenzana ekule ncwadi
zonke zikhatshwa yimifanekiso nezicwangciso ezilungiselele ukuze
uziqonde nangaphezulu. Kukho isichazi-magama esilungiswe sabekwa
ekupheleni kwezifundo zesiqendu ngasinye nesilungiselelwe ukuze
sinike inkcazelo yawo onke amagama anokuba nobunzima kwisiqendu
eso. Ibonakalisa unxibelelwano olucace ngokuthe gca phakathi
kwencwadi yokufunda kunye nencwadi yabafundi. Le ncwadi yokufunda
iqulunqwe ukuze iquke oku kulandelayo: Amabali amafutshane;
Imibongo; Iintsomi; Idrama. Yenziwe yanemisetyenzana ekupheleni
kwencwadi nelungiselelwe ukuze abafundi bakwazi ukuzikhangela ukuba
ingaba baya kuqonda na oko bebefunda ngako kule ncwadi yokufunda.
General
Is the information for this product incomplete, wrong or inappropriate?
Let us know about it.
Does this product have an incorrect or missing image?
Send us a new image.
Is this product missing categories?
Add more categories.
Review This Product
No reviews yet - be the first to create one!


text:
Umsebenzi Wethu Wokupapasha
Ukusasaza Uncwadi LweBhayibhile ECongo
Nyanga nganye, amaNgqina kaYehova athatha uhambo olude ukuze ase iiBhayibhile noncwadi olusekelwe eBhayibhileni kubantu baseDemocratic Republic of the Congo.
Kusasazwa Iindaba Ezilungileyo Ngeelwimi Zomthonyama EIreland NaseBritani
AmaNgqina kaYehova enza umgudu okhethekileyo wokufikelela abantu abafunda okanye abathetha isiGaelic saseSkotlani, isi-Irish nesiWelsh. Abantu baye basabela njani?
Iifoto—Abantwana Bayazithanda Iividiyo
Bukela oko kuthethwa ngabantwana ngezi vidiyo zeBhayibhile zithi, Yiba Ngumhlobo KaYehova, ezinoopopayi uSihle noAvela.
Iividiyo Ngeelwimi Ezingamakhulu
Ividiyo ethi Yintoni Eyenzekayo EHolweni YoBukumkani? ifumaneka ngeelwimi ezingaphezu kweziyi-400, ibe ethi Kutheni Ufanele Ufunde IBhayibhile? ngeelwimi ezingaphezu kweziyi-550. Zibukele ngolwimi lwakho.
Ividiyo: Indlela Ezenziwa Ngayo IiBhayibhile EJapan
Bona indlela esinceda ngayo isakhiwo ekuprintwa kuso iiBhayibhile eJapan ukuze abantu abasehlabathini bafumane iiBhayibhile.
Ividiyo: IMboniselo Eyenziwe Lula—Inceda Abantwana EDenmark
Funda indlela enye intsapho yaseDenmark eyisebenzisa ngayo le Mboniselo yenziwe lula.
Ukwenza IBhayibhile Entsha
Bukela indlela eyenziwa ngayo iNguqulelo Yehlabathi Elitsha. Kutheni kuchithwa ixesha, imali, nemigudu kuveliswa le Bhayibhile ehlaziyiweyo?
Umsebenzi Wokuguqulela EMexico NakuMbindi Merika
Kutheni amaNgqina kaYehova eMexico nakuMbindi Merika eguqulela uncwadi ngeelwimi ezingaphezu kweziyi-60 kuquka isiMaya, isiNahuatl nesiLow German?
Ukunceda Abantu Abangaboniyo BaseAfrika
Abantu abangaboniyo baseMalawi babulela ngeencwadi zabo zeBraille ezibhalwe ngesiChichewa, ulwimi lwabo lweenkobe.
IBhayibhile Eyomeleleyo
INguqulelo Yehlabathi Elitsha YeZibhalo Ezingcwele ehlaziyiweyo ka-2013 iyabukeka yaye yomelele.
Abaguquleli BeSpanish Bafudukela ESpeyin
Ukususela ngo-1909 uncwadi lweBhayibhile lwamaNgqina kaYehova beluguqulelwa ngeSpanish. Funda okungakumbi ngomsebenzi wabo.
Iividiyo Ezivuyisa Abantwana
AmaNgqina kaYehova enze iividiyo zoopopayi ezifundisa abantwana iindlela zokuziphatha nangoThixo. Uye wayintoni umphumo?
Iminyaka Elikhulu Yomculo Odumisa UThixo
AmaNgqina kaYehova awusebenzise njani umculo kunqulo lwawo?
Banomsebenzi Wokuguqulela “Izibhengezo Ezingcwele ZikaThixo”—Roma 3:2
AmaNgqina kaYehova asebenzise iinguqulelo zeBhayibhile eziliqela kule minyaka idlulileyo. Kutheni eye aziguqulelela iBhayibhile yawo ngesiNgesi sale mihla?
Ilayibrari Efumaneka Lula
I-JW Library yinkqubo efumaneka simahla yokufundisisa iBhayibhile.
Umsebenzi Wokuprinta Owenziwa Ehlabathini—Unceda Abantu Bafunde NgoThixo
AmaNgqina kaYehova anezakhiwo zokuprinta eziyi-15 azisebenzisa ehlabathini lonke, kuzo enza iincwadi ezisekelwe eBhayibhileni ngeelwimi ezingaphezu kwe-700.
Bazokwenza Umculo
Kangangeminyaka engaphezu kweyi-40, iimvumi eziphuma kulo lonke ihlabathi zivuyele ilungelo lokwenza umculo njengabadlali abakhethekileyo beokhestra.
Ngoku I-jw.org Ifumaneka Ngeelwimi Ezingaphezu Kweziyi-300!
AmaNgqina kaYehova awasasaza njani amacebiso asuka eBhayibhileni ngeelwimi ezininzi kangaka? Ziqhuba njani ezinye iiwebhsayithi ezidumileyo?
Incwadana Efundisa Ngemifanekiso Efumaneka Ngeelwimi Ezininzi
Incwadana ethi, Listen to God iye yanceda abantu abaninzi ehlabathini lonke bamazi uThixo nesigidimi sakhe esiseBhayibhileni. Funda ngoko baye bakuthetha ngale ncwadana inemibalabala.
IMboniselo YesiGreenlandic Inconywa KwiTV
NgoJanuwari 2013, ijelo leendaba laseGreenland lazisa ukuba iMboniselo yesiGreenlandic ineminyaka eyi-40 ipapashwa.
Ividiyo: The Simplified Edition of The Watchtower—Helping to Teach Children
Bona indlela intsapho eyisebenzisa ngayo iMboniselo yesiNgesi esenziwe lula ukuze incede abantwana bafunde ngoThixo.
Ividiyo: “Without It, I Would Feel Lost”
Yiva ibali lendoda eyimfama, eye yafumana iBhayibhile ngeBraille
Ividiyo: “I Thank Jehovah For Helping Me”
Funda ukuba iMboniselo yesiNgesi esenziwe lula yayinceda njani enye indoda yasondela kuYehova uThixo.
Umatshini Onamavili Ayi-400
Bona indlela umatshini wokuprinta owaphuculwa ngayo ukuze usike, upakishe uze ubale uncwadi lweBhayibhile.
Ukunceda Abafundi Ngokusebenzisa Imifanekiso
Iimpapasho ezininzi zamaNgqina kaYehova zinemifanekiso emibalabala etyebisa oko kubhalwe kuzo, kodwa kwakungasoloko kunjalo.
Anika Abantu IiBhayibhile Ngolwimi Lwabo
Nabani na ofuna ukufunda iNguqulelo Yehlabathi Elitsha YeZibhalo Ezingcwele uyifumana ngaphandle kwentlawulo.
Ividiyo: “Nantsi Indlela”
Mamela ingoma esekelwe kwiivesi zeLizwi likaThixo njengoko iculwa ngeelwimi ezisibhozo.
Ngoku Incwadi YeGenesis Iyafumaneka NgeNtetho Yezandla YaseMerika
Incwadi yeBhayibhile yeGenesis yeNtetho Yezandla YaseMerika iyafumaneka!
Umsebenzi Owenziwa Ehlabathini Wokuvelisa IiBhayibhile Ezinoqweqwe Oluqinileyo Uyenziwa NaseJapan
Kufakelwe umatshini omtsha kwisakhiwo sokuprinta samaNgqina kaYehova eJapan. Funda okungakumbi ngalo matshini uzidibanisela iincwadi.
Umculo Ngeelwimi ezininzi
Funda ngeengxaki eziye zakho xa bekuguqulelwa amazwi eengoma kwiilwimi ezininzi.
Amaphepha Ambalwa, Iilwimi Ezininzi
Ukususela ngoJanuwari 2013, IMboniselo noVukani! ziza kuba namaphepha ambalwa. Ngoba?
Ividiyo: IMboniselo—Ukususela Ngo-1879
Funda indlela elona phephancwadi lisasazwa kakhulu ehlabathini lonke eliye latshintsha ngayo inkangeleko ukutyhubela iminyaka.
IBhayibhile Emalunga Neemitha Ezimbini
Khawubone ukuba iiBhayibhile zeBraille ziguqulelwa njani ngeelwimi ezininzi.
IMboniselo—Alikho Elinye Iphephancwadi Elifikayo Kweli
Sipapasha size sisasaze IMboniselo ngeelwimi ezingaphezu kwe-190 ehlabathini lonke. Kuthekani ngezinye iimpapasho?
IMboniselo Eyenziwe Lula
IMboniselo yesiNgesi eyenziwe lula sayiqalisa ngowama-2011. Khawuve indlela abangenelwa ngayo abo bayifundayo ehlabathini lonke.